Сергей Михалков
Маймунка и орех

Превод от неизвестен език: Банчо Банов, —

chitanka.info

Една Маймунка — кой знай как — намери

кокосов орех със невиждани размери.

Би се нахранил с този плод

в гората целият народ

и после — песни, танци и игри!

Ала Маймунката сред клоните се скри,

размаха ореха голям

и взе да плаши, да крещи оттам:

„Ей, вижте, орехът сега ще се изплесне

и върху вашите глави ще тресне!

Боите се? Добре! От този ден

на пръсти ще минавате пред мен!“

„Голям е орехът безспорно! Всеки го признава

добрият Кърт обади се тогава, —

но може би друг някой сам

да е отгледал плод такъв? И по-голям?

Да бях на твое място, щях да мина

да хвърля поглед към съседната градина:

такава зелка там расте, такава тиква зрее,

че твоя орех май пред тях ще избледнее…“

В началото на баснята поуката търсете:

да не сравняваме,

да турим на трапеза плодовете!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.